Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од од Ф. Џ., новинар на Порталб.мк (ЗУНП\_Иновативни \_ Медиуми), поднесена против Министерството за економија, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер на 03.08.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Ф. Џ., новинар на Порталб.мк (ЗУНП\_Иновативни \_ Медиуми), поднесена против Министерството за економија, заведена во архивата на Агенцијата под бр.08-194 од 15.07.2022 година по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Како што се наведува во Жалбата, Ф. Џ., новинар на Порталб.мк (ЗУНП\_Иновативни \_ Медиуми), на 12.05.2022 година, преку електронска пошта поднел Барање за пристап до информации од јавен карактер до Министерството за економија, со кое побарал по е-маил да му се достави електронски запис од следната информација:

„1. Дали е одлучено која компанија ќе ја добие концесијата за управување со Попова Шапка?

1. Кои се европските инвеститори за Попова Шапка и дали е постигнат договор?
2. Ако да кога и како, ако не зошто? “

Имателот на информации, како што е наведено во жалбата, постапувајќи по оваа Барање го препраќа Барањето во надлежност до Владата на Република Севрна Македонија и Елем Турс со допис „Одговор на барање“ бр.14-2652/2 од 02.06.2022 година, во кое се наведува: „Ви го препраќаме на Ваша надлежност и понатамошнп постапување, согласно член 18 став 1 Законот за слободен пристап...“

Незадоволен од горенаведениот допис, Барателот на информации на 15.07.2022 година поднесе Жалба бр. 08-196 до Агенцијата.

Агенција, преку е-маил заведен под бр.08-194 од 18.07.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 21.07.2022 година Имателот на информации до Агенцијата достави Одговор на жалба бр.14-2652/4 од 21.07.2022 година каде е наведено: “...Ве информираме дека на барателот му е соодветно одговорено односно дека Министерст вото за економија разгледувајќи ги доставените барања за информации од јавен карактер, констатираше дека не може да се произнесе во врска со бараните информации.....“.

На 03.08.2022 година Барателот на информации до Агенцијата достави е-маил заведен во Агенцијата под бр.08-194, во кој наведува дека: „..ги добив одговорите од Елем и Министерството за економија во врска со моите жалби, тие се во ред.“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

**Директор,**

**Пламенка Бојчева**